CELEX: 32008D0474
Language: sl
Date: 2008-06-16 00:00:00
Title: Sklep Sveta z dne 16. junija 2008 o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani

L 169/10           SL                   Uradni list Evropske unije                         30.6.2008

                                                   II

           (Akti, sprejeti v skladu s Pogodbo ES/Pogodbo Euratom, katerih objava ni obvezna)

                                      ODLOČBE/SKLEPI

                                                SVET

                                             Sklep Sveta

                                        z dne 16. junija 2008

                                              o sklenitvi
                                        Začasnega sporazuma
                                  o trgovini in trgovinskih zadevah
                               med Evropsko skupnostjo na eni strani
                              ter Bosno in Hercegovino na drugi strani

                                            (2008/474/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim
pododstavkom člena 300(2) in prvim stavkom člena 300(3) Pogodbe,

ob upoštevanju predloga Komisije,

ob upoštevanju naslednjega:
 ---pagebreak--- 30.6.2008          SL                     Uradni list Evropske unije                            L 169/11

(1)         Pred začetkom veljavnosti Stabilizacijsko-pridružitvenega sporazuma med Evropskima
            skupnostma in njunimi državami članicami na eni strani ter Bosno in Hercegovino na drugi
            strani, podpisanega v Luxembourgu dne 16. junija 2008, je treba odobriti Začasni
            sporazum o trgovini in trgovinskih zadevah med Evropsko skupnostjo na eni strani ter
            Bosno in Hercegovino na drugi strani (v nadaljevanju "Sporazum").

(2)         Trgovinske določbe iz Sporazuma so izjemne narave, povezane s politiko, ki se izvaja v
            okviru stabilizacijsko-pridružitvenega procesa, in za Evropsko unijo ne bodo pomenile
            precedensa v trgovinski politiki Skupnosti v zvezi s tretjimi državami, razen z državami
            zahodnega Balkana.

(3)         Zato je treba Sporazum podpisati in odobriti –

SKLENIL:
 ---pagebreak--- L 169/12        SL                      Uradni list Evropske unije                         30.6.2008

                                                 Člen 1

Začasni sporazum o trgovini in trgovinskih zadevah med Evropsko skupnostjo na eni strani ter
Bosno in Hercegovino na drugi strani, priloge in protokoli, priloženi k temu sporazumu, ter skupne
izjave in izjava Skupnosti, priložene k sklepni listini, se odobrijo v imenu Skupnosti.

Besedila, navedena v prvem odstavku, so priložena k temu sklepu.

                                                 Člen 2

Predsednik Sveta je pristojen za imenovanje oseb, pooblaščenih, da v imenu Skupnosti podpišejo
Sporazum in deponirajo listino o odobritvi, predvideno v členu 58 Sporazuma.

V Luxembourgu, 16. junija 2008

                                             Za Svet
                                             Predsednik

                                             D. RUPEL